སྙིང་ཉེ་བའི་སྲིང་ཆུང་།ཞེ་ཁྲལ་སེམས་གཅོང་མི་དགོས་ཏེ།ཁྱོད་ཀྱི་ཕུ་བོ་ང་ནི་མི་བུ་ཕལ་བ་ཉམ་ཆུང་བ་ཞིག་ཡིན་ནའང་།བླ་ན་མེད་པའི་རང་རེའི་རིག་གནས་སྙིང་སྟོབས་དང་།ཕུན་སུམ་ཚོགས་པའི་སྐད་དང་ཡི་གེ།ཡིད་དུ་འོང་པའི་རང་བྱུང་རི་ཆུ།ལྷུན་ཆགས་པའི་བག་ཆགས་འདུ་ཤེས་སོགས་ནི་དེ་འདྲའི་གཞོམ་གཞིག་མེད་པ་སྟོབས་འབར་བ་ཞིག་རེད་ཨང་།ད་ལྟ།དེ་དག་གིས་ང་རང་སྲུང་སྲུང་ལ་ཡོད།དོན་དུ་ང་ནི་དེ་དག་གི་ནང་དུ་གནས་བཅས་ཏེ་བསྡད་ཡོད་ཨང་།དེ་དག་ནི་ཁ་གྲག་ཤེས་པའི་བརྩེ་བ་དང་སྙིང་རྗེ་དང་སྟོབས་ཤུགས་བླ་ན་མེད་པ་ཞིག་རེད་ཨང་།